**INVITATION til konference om kundeloyalitet og kundeklubber d. 29. september 2015**

**Benchmark Loyalty** er et skandinavisk mødested for alle, som dagligt arbejder med eller ønsker et bedre kendskab til loyalitetsprogrammer og kundeklubber. Uanset om du har mange års erfaring eller netop har fået øjnene op for kundeloyalitet, så er dette en unik chance for at udvikle din viden.

I år har vi fokus på **Fremtidens Kundeklub og nye trends** og får nogle spændende talere til at komme med deres syn på fremtiden fra forskellige vinkler. Bl.a. kommer Nicholai Reinseth fra Magnetix og fortæller om de krav, fremtidens forbrugere vil stille til din markedsføring, Jacob Aisen fra Storebox fortæller om fremtidens betalingstjenester og hvordan de indvirker på kundeloyaliteten og Per Østergaard Jacobsen fra CBS fremlægger nogle helt nye loyalitetsteorier, som er udviklet på baggrund af aller nyeste forskning inden for loyalitetsklubber.

Du kan også møde mennesker som står bag etablerede, nye og anderledes koncepter og høre deres historie. Vi stiller jer også over for nogle spændende problemstillinger, som vi løser i små workshops.

Så hvis du vil være på forkant og forstå hvor trends bevæger sig hen, så bør du nok afsætte en formiddag. Det bliver ikke kedeligt.

Det vigtigste er, at du kan deltage med din egen erfaring, idéer og spørgsmål - så du kommer hjem med en masse inspiration til din egen virksomhed.

**Tid og Sted**

Den 29. september 2015

Kl. 8.30-13.00

Mogens Dahl Koncertsal, København

**Tilmelding og yderligere information: www.benchmark-loyalty.com.**

Vi glæder os til at se dig!